ఉపగ్రహ వాహక నౌక

ఉపగ్రహ వాహక నౌక (ఎస్‌ఎల్‌వి-3), కృత్రిమ ఉపగ్రహాలను ప్రయోగించే వాహక నౌక. స్వదేశీ వాహక నౌకా పరిజ్ఞానాన్ని అభివృధ్ధి చేసేందుకు, భారతీయ అంతరిక్ష పరిశోధనా సంస్థ, 1970లలో చేపట్టిన ప్రాజెక్టులో భాగంగా ఈ రాకెట్టును తయారు చేసారు. ఈ ప్రాజెక్టు అధిపతిగా ఎ.పి.జె అబ్దుల్ కలాం ఉండేవాడు. SLV నిర్దేశిత లక్ష్యం 400 కి.మీ ఎత్తు. దాని పేలోడు సామర్థ్యం 40 కేజీలు. 

ఇది ఘన ఇంధనంతో నడిచే మోటరు గల, నాలుగు దశల రాకెట్టు. SLV/SLV-3  యొక్క మొదటి ప్రయోగం 1979 ఆగస్టు 10 న శ్రీహరికోట నుండి జరిగింది. ఘన ఇంధనంతో పనిచేసే నాలుగు దశల ఈ రాకెట్టు బరువు 17 టన్నులు, ఎత్తు 22 మీటర్లు, పేలోడ్ బరువు 40కిలోలు SLV యొక్క చివరి ప్రయోగం, 1983 ఏప్రిల్ 17 న జరిగింది. తర్వాతి తరానికి చెందిన ASLV నిర్మాణానికి SLV-3 ప్రధాన భూమికని ఏర్పరచింది.

ప్రక్షేపణల చిట్టా
నాలుగు SLV ప్రయోగాలూ, షార్ లోని ఒకే ప్రయోగ వేదిక (Launch pad) నుండి జరిగాయి. చివరి SLV ప్రయోగం తరువాత ఆ ప్రయోగ వేదికను వదిలి వేసారు.

మూలాలు

 https://web.archive.org/web/20071009040815/http://www.bharat-rakshak.com/SPACE/space-launchers-slv.html

అంతరిక్ష కార్యక్రమాలు
ఉపగ్రహ ప్రయోగ వాహనాలు
ఇస్రో ప్రయోగించిన అంతరిక్ష నౌకలు